Title: ระเบียบเทศบาลตำบลพันนา ว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสาร พ.ศ. 2556

ระเบียบเทศบาลตำบลพันนา

ระเบียบเทศบาลตำบลพันนา
ว่าด้วยการรักษาความเป็นระเบียบเรียบร้อยและความปลอดภัย
ในการให้ประชาชนเข้าตรวจดูข้อมูลข่าวสาร
พ.ศ. ๒๕๕๖

อาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการ
พ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการ ลงวันที่ ๒๔
กุมภาพันธ์ ๒๕๔๑ เรื่อง
หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูเทศบาลตำบลพันนาจึงวางระเบียบไว้
ดังต่อไปนี้

ข้อ ๑  ระเบียบนี้เรียกว่า
ระเบียบเทศบาลตำบลพันนา ว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสาร
พ.ศ. ๒๕๕๖

ข้อ ๒[๑]  ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

ข้อ ๓  ให้นายกเทศมนตรีตำบลพันนารักษาการตามระเบียบนี้
และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้
ในกรณีที่มีปัญหาหรืออุปสรรคในการปฏิบัติตามระเบียบนี้
ให้นายกเทศมนตรีตำบลพันนามีอำนาจวินิจฉัยสั่งการตามที่เห็นสมควร

ข้อ ๔  ให้ประชาชนเข้าตรวจดู ศึกษา ค้นคว้า
ข้อมูลข่าวสารของราชการได้ ณ ศูนย์ข้อมูลข่าวสารของเทศบาลตำบลพันนา
ซึ่งตั้งอยู่ที่สำนักงานเทศบาลตำบลพันนา ตำบลพันนา อำเภอสว่างแดนดิน จังหวัดสกลนคร
๔๗๒๔๐ หมายเลขโทรศัพท์ ๐ - ๔๒๗๒ - ๙๓๙๒ หมายเลขโทรสาร ๐ - ๔๒๗๒ - ๙๓๙๒ ในวันและเวลาราชการ

ข้อ ๕  ประชาชนผู้ขอเข้าตรวจดูข้อมูลข่าวสารต้องแต่งกายสุภาพหรือตามความนิยมของท้องถิ่น

ข้อ ๖  ห้ามนำอาวุธเข้าไปในศูนย์ข้อมูลข่าวสาร

ข้อ ๗  ห้ามนำอาหารหรือเครื่องดื่มมึนเมาเพื่อรับประทานหรือดื่มในศูนย์ข้อมูลข่าวสาร

ข้อ ๘  ห้ามนำสัตว์เลี้ยงเข้าไปในศูนย์ข้อมูลข่าวสาร

ข้อ ๙  การใช้สถานที่
ต้องเคารพสถานที่
ไม่ส่งเสียงดังจนเป็นการรบกวนผู้อื่นและต้องรักษาความเป็นระเบียบเรียบร้อย

ข้อ ๑๐  ประชาชนผู้ขอเข้าตรวจ
ศึกษา ค้นคว้า ต้องลงทะเบียนในสมุดทะเบียนที่ศูนย์ข้อมูลข่าวสารจัดไว้

ข้อ ๑๑  การตรวจ ค้นคว้า
ศึกษา ข้อมูลข่าวสารใดพึงใช้ความระมัดระวังและรักษาเยี่ยงวิญญูชน

ข้อ ๑๒  เมื่อตรวจ
ค้นคว้า ศึกษา เสร็จสิ้นแล้วให้นำไปคืนแก่เจ้าหน้าที่ประจำศูนย์ข้อมูลข่าวสาร

ข้อ ๑๓  ห้ามนำข้อมูลข่าวสารใดออกนอกศูนย์ข้อมูลข่าวสาร
เว้นแต่ได้รับอนุญาต

ข้อ ๑๔  ผู้ใดประมาท
เลินเล่อหรือจงใจทำให้ข้อมูลข่าวสารใดชำรุด เสียหาย สูญหาย
ต้องรับผิดชดใช้ค่าเสียหาย หรืออาจถูกฟ้องร้องได้

ข้อ ๑๕  ผู้ใดไม่ปฏิบัติตามระเบียบนี้
ผู้รับผิดชอบดูแลศูนย์ข้อมูลข่าวสารสามารถแจ้งให้ผู้นั้นออกจากศูนย์ข้อมูลข่าวสารได้ด้วยวิธีการอันสมควร

ประกาศ
ณ วันที่ ๗ พฤษภาคม พ.ศ. ๒๕๕๖
สายันต์
 มนดาล
นายกเทศมนตรีตำบลพันนา

ปริยานุช/ผู้จัดทำ
๑๐ มิถุนายน
๒๕๕๖

อุษมล/ผู้ตรวจ
๑๓ มิถุนายน
๒๕๕๖

[๑] ราชกิจจานุเบกษา
เล่ม ๑๓๐/ตอนพิเศษ ๖๘ ง/หน้า ๘/๖ มิถุนายน ๒๕๕๖